laion/Wikipedia-Exotic huggingface dataset:
נירבוגאט

נירבוגאט (בהונגרית: Nyírbogát) הוא כפר במחוז סבולץ'-סטמאר-ברג שבצפון מזרח הונגריה בסמוך לגבול הרומני. בדומה ליישובים רבים באירופה, גם אוכלוסיית נירבוגאט קטנה בעשרות השנים האחרונות, מ-3,040 תושבים בשנת 1990 עד 3,221 תושבים בשנת 2020. הכפר ואזורו מיושבים לסירוגין מאז המאה ה-13 יהודים ראשונים מוזכרים בנירבוגאט במפקד משנת 1747. ורובם היו סוחרים ומיעוטם בעלי משקים ובעלי מלאכה. הקהילה היהודית התארגנה בתחילת המאה ה-19. בזמן הקרע ביהדות הונגריה בעקבות חילוקי דעות בקונגרס היהודי בשנים 1869 ו-1868 הצטרפה נירבוגאט לזרם האורתודוקסי. במקום היו חברה קדישא ומוסדות חינוך. במלחמת העולם הראשונה נפלו בקרבות שמונה מיהודי נירבוגאט. יחס התושבים הלא יהודים לקהילה היהודית בכפר היה עוין בדרך כלל. בתקופת הטרור לבן ברחו רבים מיהודי נירבוגאט מפחד הפורעים, וזמן מה אחר כך, חזרו לכפר. בשנת 1938, עם פרסום "החוקים היהודיים" שהיפלו לרעה את היהודים בתחומי הכלכלה והחברה, הטילו הרשויות על היהודים גזירות כלכליות. יהודי שהתארח במקום נרצח, והרשויות המקומיות לא העמידו את הרוצח לדין. במרץ 1944, עם כניסת הצבא הגרמני להונגריה, רוכזו יהודי נירבוגאט בבית הכנסת והועברו לנירג'האזה שם רוכזו כל יהודי המחוז. ובסוף מאי שולחו למחנה ההשמדה אושוויץ. בתום המלחמה חזרו מאושוויץ 21 צעירות יהודיות וגבר אחד. עשרה גברים נוספים חזרו מהמחנות לעבודות כפייה. הם מצאו את בניין בית הכנסת מחולל וכלי הקודש, לרבות 12 ספרי תורה, שדודים. הבניין נמכר ובמחירו שופץ בית העלמין. חיי הקהילה לא נתחדשו והיהודים עזבו את נירבוגאט. בדף הקהילה שנכתב בשנת 1944 במסגרת מפקד קהילות הונגריה כתבו יהודי הכפר שיש בקהילה היהודית 252 חברים ורב המקום הוא אברהם קטינה. נירבוגאט בפנקס הקהילות הונגריה, עמוד 385 נירבוגאט, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 271. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא נירבוגאט בוויקישיתוף אתר האינטרנט הרשמי של נירבוגאט (בהונגרית) "נירבוגאט", באתר JewishGen (באנגלית) עדות ניצול שואה יליד נירבוגאט קהילת נירבוגאט, באתר "אנו – מוזיאון העם היהודי" נתוני הכפר באתר הלמ"ס ההונגרי תיעוד יהודי נירבוגאט שנרצחו בשואה דף הקהילה של נירבוגאט במפקד קהילות הונגריה מפקדי האוכלוסין של יהודי הונגריה, 1993
תחנת בלורוסקאיה (קו קולצביה)

תחנת בלורוסקאיה (ברוסית: Белорусская) היא תחנת הרכבת התחתית של מוסקבה בקו קולצביה. התחנה ממוקמת ברובע טברסקוי וקרויה על שם תחנת הרכבת בלורוסקי. תחנת בלורוסקאיה נפתחה ב-30 בינואר 1952, והיא נחשבת לאתר מורשת של רוסיה. התחנה מקושרת במעבר עם תחנה בשם זהה בקו זמוסקבורצקאיה. לובי התחנה לובי התחנה מדיה וקבצים בנושא תחנת בלורוסקאיה בוויקישיתוף https://um.mos.ru/houses/stantsiya-metro-belorusskaya-koltsevaya/ ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
חיים בר לפקין

חיים בר לפקין (1872 - 4 ביוני 1956) היה סוחר עתיקות ומראשי הקהילה היהודית בירושלים שלפני קום המדינה. חיים לפקין נולד בחברון, ילד רביעי להוריו יצחק לפקין (הידוע בכינוי "אבו באסל"), בונה שכונות שערי ירושלים ואהל שלמה, מן השכונות היהודיות הראשונות של ירושלים מחוץ לחומה, ואיטה טוייבה (לבית שמרלינג). בגיל שש עשרה נישא לגלה שלנק בתו של יוחנן צבי שלנק מראשי כולל הו"ד. לזוג נולדו שבעה ילדים: חנה צביה (1892–1918), פרידה (1894–1978), מרדכי אברהם (1896–1979), שלמה (1899–1973), צבי (1902–1965), יונה (1904–1960) ואדם (1914–1936). לאחר נישואיו עבר להתגורר בעיר העתיקה בירושלים והחל לעסוק במסחר. תחילה סחר בתוצרת חקלאית, ואחר כך עבר לסחר עתיקות והרחיב את מסחרו לזירה הבינלאומית. לפקין רכש מטבעות שנמצאו באתרים עתיקים ומכר אותן למוזיאונים ברחבי העולם, ביניהם המוזיאון הבריטי. היו לו קשרים מקצועיים ואישיים עם ליאופולד המבורגר, אבי הנומיסמטיקה היהודית. כמו כן היה לו חלק נכבד בתפוצת הגניזה הקהירית. לצורך עסקיו נסע לאירופה לעיתים קרובות. בתחילת המאה העשרים עבר חיים לפקין עם משפחתו לבית בשכונת נחלת שבעה, שהוריש חותנו יוחנן צבי שלנק. מאוחר יותר עבר עם משפחתו לבית בשכונת אהל שלמה. לאחר שבנו הצעיר אדם נהרג ב-1936 עבר עם אשתו להתגורר בתל אביב, קרוב לבניו שלמה וצבי. לאחר פטירתו נטמן בבית העלמין קריית שאול. לפקין טיפח אוסף פרטי של מטבעות יהודיים עתיקים, אותו הוריש לבית הנכות בצלאל בירושלים אותו ניהל מרדכי נרקיס. כשנפתח מוזיאון ישראל ב־1965, עבר האוסף של לפקין אליו. לפקין, מעשירי ירושלים, נכנס לפעילות ציבורית עם פרוץ מלחמת העולם הראשונה, משפשה רעב בעיר. הוא היה חבר ב"וועד הרעב," עזר ברכישת וחלוקת מזון לתושבים, והיה בין מנהלי ומחלקי כספי הסיוע שהגיעו מיהדות ארצות הברית. כשארתור רופין הגיע לארץ עם כספי תמיכה מהתנועה הציונית, לפקין נסע איתו לחורן שבירדן, ובעזרת קשריו המסחריים עם שייחים אזוריים קנה בכספים אלה חיטה בעבור היישוב היהודי בארץ. אחרי המלחמה נבחר למועצת העיר ירושלים, כאחד הנציגים היהודים. לפקין וגלה אשתו תרמו בקביעות למוסדות צדקה שתמכו בנזקקים. לקוח מעץ המשפחה שכתב נכדו יעקב לפקין. בין השאר מכר למוזיאון הבריטי רבע שקל מתקופת המרד הראשון, מטבע יחיד מסוגו בעולם. עוד על ליאופולד המבורגר. להספד שכתב על לפקין מרדכי נרקיס ראה הארץ, 16 ביולי 1956, עמ' 6.
מרצדס-בנץ EQT קונספט

מרצדס-בנץ EQT קונספט (באנגלית: Mercedes-Benz EQT Concept) היא מכונית קונספט חשמלית במרכב מיניוואן, בעלת שבעה מקומות, שנחשפה על ידי מרצדס-בנץ במאי 2021. העיצוב החיצוני מציג שפת עיצוב חדשה של מרצדס-בנץ, הפגוש שייך למשפחת EQ, פנסיים אחורים וקדמיים חדשים מלד. העיצוב הפנימי כמעט ולא שונה משאר דגמי מרצדס-בנץ החשמליים, אך הוא מציג מרווח גדול מאוד, ואפשרות לקפל את המושבים האחוריים. מרצדס לא מספקת פרטים רבים על מערכת ההנעה. מנוע חשמלי המספק כ-101 כ"ס עם סוללת ליתיום-יון בקיבולת 45 קוט"ש המספקת טווח נסיעה חשמלי של 265 ק"מ. מדיה וקבצים בנושא מרצדס-בנץ EQT קונספט בוויקישיתוף אתר האינטרנט הרשמי של מרצדס-בנץ EQT קונספט מרצדס EQT – מסחרי חשמלי עם 7 מושבים, באתר פורטל הרכב גיר, ‏11 במאי 2021 טנדרון חשמלי ויוקרתי? מרצדס EQT קונספט נחשף, באתר קארטיוב, ‏10 במאי 2021 מרצדס בנץ חושפת מיניוואן חשמלי EQT עם עיצוב מעניין, באתר אלקטריק, ‏10 במאי 2021 This new Mercedes T-Class concept looks tremendous, באתר טופ גיר, ‏10 במאי 2021 Mercedes Concept EQT Debuts As Stylish Electric T-Class Van, באתר מוטור 1, ‏10 במאי 2021
Ḿ

Ḿ, ḿ (M-אקוטי) היא אות בסינית פין-יין. בפין-יין סיני ḿ הוא הטון הינגפינג (阳平, טון עולה גבוה) של "m". האות הייתה בשימוש גם בגרסאות ישנות של האלפבית הסורבי ובפולנית עתיקה יותר. באות זו משתמשים גם באלפבית הבוביי, שפה מגינאה המשוונית.
תחנת אלכסנדרובסקי סאד

תחנת אלכסנדרובסקי סאד (ברוסית: Александровский сад) היא תחנה סופית של הרכבת התחתית של מוסקבה בקו פיליובסקאיה. התחנה ממוקמת ברובע ארבאט וקרויה על שם גן אלכסנדר. התחנה נמצאת בעומק של 7 מטר מתחת לפני הקרקע. תחנת אלכסנדרובסקי סאד נפתחה ב-15 במאי 1935, והיא נפתחה כחלק מהקו הראשון של רכבת התחתית במוסקבה (קו סוקולניצ'סקאיה. בשנת 1938 בוצע שינוי בקוי הרכבת התחתית והתחנה הפכה לחלק מקו ארבטסקו פוקרובסקאיה. בשנת 1953 נסגרה התחנה, שוב בשל שינוי בקווי הרכבת התחתית ובניית קטעים חדשים. היא נפתחה שוב בשנת 1958, הפעם כחלק מקו פיליובסקאיה. במהלך קיומה הוחלף שמה של שהתחנה 4 פעמים: מ-15 במאי 1935 עד 24 בדצמבר 1946 - נקראה "תחנת רחוב קומינטרן" מ-25 בדצמבר 1946 עד 5 בנובמבר 1990 - נקראה "תחנת קליניסקאיה" (על שם מיכאיל קלינין) בנובמבר 1990 במשךכמה ימים נקראה "תחנת ווזדויז'נקה" (על שם רחוב ווזדויז'נקה, בו נמצאת אחת מכניסות לתחנה). מ-1990 ועד היום - תחנת אלכסנדרובסקי סאד לובי התחנה בבניין הספרייה הממלכתית של רוסיה הכניסה לתחנה ברחוב ווזדויז'נקה 1 מדיה וקבצים בנושא תחנת אלכסנדרובסקי סאד בוויקישיתוף ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
Just Dance 2022

Just Dance 2022 (בעברית: רק לרקוד 2022) הוא משחק ריקוד, המיוצר ומשווק על ידי חברת יוביסופט כחלק מסדרת המשחקים "Just Dance". שם הסדרה מבוסס על השיר של ליידי גאגא, בעל אותו השם - "Just Dance". המשחק הוכרז רשמית ב-12 ביוני 2021, בה פורסם כי תאריך צאתו יהיה ב-4 בנובמבר באותה השנה, בדומה לשאר ההוצאות של המשחקים הנוספים. Just Dance Controller - אפליקציה ל-iOS ואנדרואיד שבה הטלפון החכם משמש כשלט וניתן להשתמש בה עד 6 אנשים בו זמנית. Just Dance Unlimited - כ-700 שירים מכל משחקי הסדרה הקודמים. שירות זה זמין רק לקונסולות תקופת הדור השמיני ובתשלום אך עם קניית המשחק מתקבל חודש ניסיון חינם. להלן רשימת השירים שנכללים בגרסת 2022 של המשחק: אתר האינטרנט הרשמי של Just Dance 2022 "Just Dance 2022", במסד הנתונים הקולנועיים IMDb (באנגלית) "Just Dance 2022 announced for November during Ubisoft Forward E3 2021". Shack News. 12 ביוני 2021. {{cite news}}: (עזרה) "Just Dance 2022 Brings New Tracks to Level Up Your Dance Skills". Ubisoft. 13 ביוני 2021. {{cite news}}: (עזרה) "Just Dance 2022 Releasing On November 4". GameSpot. 12 ביוני 2021. {{cite news}}: (עזרה)
יאיר הירש

יאיר הירש (נולד ב-26 במרץ 1976) הוא מנהל ישראלי, שימש מנכ"ל משרד הפנים ומכהן כמנכ"ל חברת אלומה קרן תשתיות (2020) בע"מ. הירש גדל בחיפה ולמד בישיבת בני עקיבא נתיב מאיר בירושלים וישיבת ההסדר שבות ישראל. הוא שירת בצה"ל כקצין בסדיר ובהמשך שירת במילואים כמפקד פלוגה ומפקד גדוד בחטיבת החרמון, הוא קודם לדרגת אלוף-משנה ושירת כרמ"ט חטיבה 11. במלחמת חרבות ברזל הצטרף ליצחק בן בשט ולחם עם יחידת הניוד 444. הירש בוגר תואר ראשון ושני במשפטים מאוניברסיטת בר-אילן. כיהן כמנכ"ל בשתי חברות בנות בתחום המזון בקבוצת ליימן שליסל וכסמנכ"ל התפעול בקבוצת התקשורת של איש העסקים שלמה בן-צבי שכללה בין היתר את מקור ראשון, ואת החינמון ישראלי. באוגוסט 2007, פוטר מתפקידו לאחר כישלון השקת החינמון "ישראלי". בשנים 2015–2019 כיהן כראש מטה שרת המשפטים איילת שקד. לאחר סיום תפקידו כראש מטה חזר לתחום העסקי ושימש מנכ"ל בפועל בחברת KCR המתמחה בניהול חברות שנקלעו לקשיים תזרימיים תחת נאמן בית המשפט. בנוסף כמרכז ומוביל מדיניות ופיתוח עסקי בחברות ביטחוניות. כמו כן שימש מנכ"ל חברת משק אחיה. לאחר הקמת ממשלת ישראל השלושים ושש ב-2021 מונה למנכ"ל משרד הפנים שבראשות איילת שקד. עם כניסתו לתפקיד, מאחר שהוא מתגורר במאחז קידה במבנה שמעמדו התכנוני לא הוסדר, חתם הירש על הסדר למניעת ניגודי עניינים, בו התחייב להימנע מטיפול בנושאים הקשורים למאחז קידה ובנושאים הקשורים למקבצי בנייה שאינם מוסדרים באופן חוקי ונמצאים בתחום יהודה ושומרון, אלא באישור היועץ המשפטי של המשרד. ב-20 ביולי היועץ המשפטי לממשלה, אביחי מנדלבליט, הורה לנציבות שירות המדינה לבחון מחדש את מינויו של הירש למנכ"ל משרד הפנים, לאחר שהתברר שקיים צו הריסה נגד ביתו במאחז קידה, ולא צו להפסקת עבודות כפי שטען תחילה. בהמשך קבע מנדלבליט שניתן לאשר את מינויו של הירש למרות קיומו של צו ההריסה. באוגוסט 2023 פורסם שהירש מונה למנכ״ל אלומה קרן תשתיות (2020) בע"מ, הנסחרת בבורסה לניירות ערך בתל אביב. הירש נשוי ואב לשבעה, מתגורר במאחז קידה. שירית אביטן כהן, ‏מנכ"ל משרד הפנים בראיון ראשון: "מודל גביית הארנונה למגורים ישתנה. אנחנו בוחנים את הדרך", באתר גלובס, 30 בנובמבר 2021 יעל גאוני, ‏תפוצת "ישראלי" יורדת משמעותית; רוב דיילי העיתון ומנהלי ההפצה פוטרו, באתר גלובס, 2 באוגוסט 2007 רויטל חובל, יועץ חיצוני שמינתה שקד מכתיב את עמדות המדינה לבג"ץ לגבי ההתנחלויות, באתר הארץ, 20 באוקטובר 2017 רון שטיין, ‏מגדל בנקאות להשקעות חוברת ל-KCR "לקראת כניסתו לתוקף של חוק חדלות פירעון ושיקום כלכלי", באתר גלובס, 12 במאי 2019 שירית אביטן כהן, ‏איילת שקד בחרה מנכ"ל למשרד הפנים: ראש המטה שלה ואיש אמונה, באתר גלובס, 15 ביוני 2021 צבי זרחיה, הסדר ניגוד עניינים למנכ"ל משרד הפנים שגר במאחז, באתר כלכליסט, 11 ביולי 2021 הגר שיזף ובר פלג, היועמ"ש הורה לבחון מחדש את מינוי מנכ"ל משרד הפנים משום שיש צו הריסה לביתו, באתר הארץ, 20 ביולי 2021 ערוץ 7, מנדלבליט: מינויו של יאיר הירש למנכ"ל משרד הפנים - תקין, באתר ערוץ 7, 9 באוגוסט 2021 דוח מיידי על מינוי נושא משרה בכירה, באתר "מאיה", 20 באוגוסט 2023
Rise (שיר של ג'ונאס בלו)

"Rise" הוא סינגל של הדי ג'יי והמפיק המוזיקלי הבריטי ג'ונאס בלו, בהשתתפות צמד הפופ-ראפ האמריקאי ג'ק & ג'ק (אנ'). הסינגל, שיצא ב-25 במאי 2018, מופיע באלבום הראשון של ג'ונאס בלו, Blue, ובאלבום הראשון של ג'ק & ג'ק, A Good Friend Is Nice. חידוש לשיר בהשתתפות להקת הבנות הקוריאנית-יפנית Iz*One יצא ב-9 במרץ 2019. הווידאו קליפ הרשמי של השיר, שצולם ברחבי ליסבון שבפורטוגל, עלה ליוטיוב ב-15 ביוני 2018. הווידאו קליפ היה מועמד בקטגוריית "קליפ בריטי" בפרסי המוזיקה הבריטית לשנת 2019. מידע על הסינגל "Rise" באתר מיוזיק בריינז סרטון השיר "Rise" באתר יוטיוב "아이즈원, DJ와 첫 협업...주인공은 조나스 블루 'RISE'" [Iz*One Collaborates with DJ Jonas Blue on "Rise"]. Hankyung (בקוריאנית). 9 במרץ 2019. נבדק ב-11 במרץ 2019. {{cite web}}: (עזרה) "Jonas Blue - Rise ft. Jack & Jack". YouTube. 15 ביוני 2018. נבדק ב-20 ביולי 2018. {{cite web}}: (עזרה) "Rise (feat. Jack & Jack) - Single by Jonas Blue on Apple Music". iTunes. נבדק ב-22 ביולי 2018. {{cite web}}: (עזרה) "Top 40/M Future Releases - Mainstream Hit Songs Being Released and Their Release Dates". All Access. 22 ביולי 2018. אורכב מ-המקור ב-2 ביולי 2018. נבדק ב-22 ביולי 2018. {{cite web}}: (עזרה) "Jonas Blue Feat. Jack & Jack: Rise (2-Track) (Maxi-CD) — jpc" (בגרמנית). jpc. נבדק ב-21 בנובמבר 2018. {{cite web}}: (עזרה)
הבחירות הכלליות בבריטניה 1880

הבחירות הכלליות בבריטניה 1880 התרחשו ב-31 במרץ–27 באפריל 1880. במהלך הבחירות ניצחה המפלגה הליברלית את המפלגה השמרנית שעד אותה העת הנהיגה את הממשלה. ראש הממשלה השמרני בנג'מין דיזראלי הפסיד במהלך הבחירות אך יריבו, ספנסר קומפטון קוונדיש הליברלי, לא נבחר לראש הממשלה במקומו. למעשה, קוונדיש והרוזן השני מגראנוויל (חבר בית הלורדים) שניהם תמכו בשיבתו של ויליאם גלאדסטון לראשות הממשלה לקדנציה שנייה. הבחירות הללו סימנו את סיום הקריירה הפוליטית ארוכת השנים של ד'יזראלי וזה פרש מהפוליטיקה זמן קצר לאחר הבחירות ונפטר שנה מאוחר יותר. היו אלו הבחירות הלפני אחרונות בהן השיגה מפלגה אחת יותר מ-50% מקולות הבוחרים. הבחירות האחרונות שבהן היה מצב שכזה היו בחירות 1931. הבחירות עמדו בסימן משבר שפל כלכלי שאפף מעל בריטניה מאז 1878 והיו חלק מ'השפל הארוך' שהתחיל במסגרת המשבר הפיננסי של 1873. מתוך 652 המושבים בבית הנבחרים הבריטי; המפלגה הליברלית ניצחה ב-352 מושבים, המפלגה השמרנית ניצחה ב-237 מושבים ומפלגת "שלטון הבית" שדגלה בלאומיות אירית בראשותו של ויליאם שאו, ניצחה ב-63 מושבים. מדיה וקבצים בנושא הבחירות הכלליות בבריטניה 1880 בוויקישיתוף הבחירות הכלליות בבריטניה 1880, פרויקט גוטנברג
טל גן צבי

טל גן צבי (נולד ב-31 במאי 1981) כיהן כראש הסגל של ראש ממשלת ישראל נפתלי בנט ויועצו מאז 2013. גן־צבי נולד בחיפה. למד בישיבת נתיב מאיר, במכינה קדם-צבאית בני דוד, ושירת שלוש שנים ביחידת אגוז. לאחר סיום שירותו למד שנתיים נוספות בעלי. למד לתואר שני במשפטים לבוגרי כלכלה ומינהל עסקים בבר-אילן. בבחירות לרשויות המקומיות בישראל ב-2008, שימש מנהל השטח בקמפיין של ניר ברקת לראשות העיר ירושלים. לאחר שניצח ברקת, מונה לעוזרו האישי. ב-2013 הצטרף לצוות של שר הכלכלה נפתלי בנט, ומונה לראש לשכתו. ב-2015 מונה לראש המטה שלו כשר החינוך. כן ניהל את כל מערכות הבחירות בהן השתתף בנט. בנוסף, לאורך שנים מיין את הליכי הקבלה של האישים השונים עבור בנט במפלגות הבית היהודי, הימין החדש וימינה, וכן קיים קשרים עם גורמים פוליטיים רבים. גן צבי משמש כחבר דירקטוריון קרן קיימת לישראל. לאחר הבחירות ב-2021, ניהל את המשא ומתן הקואליציוני להקמת ממשלת ישראל השלושים ושש מטעם ראש הממשלה נפתלי בנט. לאחר הקמת הממשלה, מונה לראש הסגל. במסגרת תפקידו היה אמון על גיבוש האסטרטגיה המדינית של בנט ויישומה המעשי. ב-23 במאי 2022 הודיע על כוונתו לפרוש מתפקידו. גן צבי נשוי לנגה (לבית ארליכמן), אב לחמישה ומתגורר במצפה אילן. המושך בחוטים - מי עומד מאחורי האיחוד בימין, ערוץ 7, 16 בינואר 2020 יפעת ארליך, שומר הראש, באתר "ידיעות אחרונות", 26 בינואר 2017 ליאת רון, ‏"בנט הוא שר החינוך, ואני צריך לנהל את הכול", באתר גלובס, 3 בדצמבר 2015 אמיר אטינגר, איש סודו של בנט ששמר עליו מימין, ישראל היום, 23 במאי 2022 עטרה גרמן, ‏מי אתה, טל גן צבי?, בעיתון מקור ראשון, 27 במאי 2022 ברק רביד‏, הכוורת של בנט: טל גן צבי מונה לראש הסגל, שמרית מאיר תכהן כיועצת המדינית, באתר וואלה, 15 ביוני 2021 ליאת רון, ‏"בנט הוא שר החינוך, ואני צריך לנהל את הכול", באתר גלובס, 3 בדצמבר 2015 שוקי שדה, היועץ, "הילד" והשכן המיליונר: כל אנשי הכוורת של נפתלי בנט, באתר TheMarker‏, 4 ביוני 2021 בנט פיטר את ראש המטה במשרד הביטחון. מחליפו המיועד: יד ימינו משחק הכיסאות במוסדות הלאומיים רפאל כהן, ‏יועצו הקרוב של נפתלי בנט מונה לראש הסגל, באתר כיכר השבת, 15 ביוני 2021 ברק רביד, טל שלו‏, טלטלה נוספת בלשכת בנט: ראש הסגל בלשכה טל גן צבי פורש מתפקידו, באתר וואלה, 23 במאי 2022
תחנת טגנסקאיה (קו קולצביה)

תחנת טגנסקאיה (ברוסית: Таганская) היא תחנת הרכבת התחתית של מוסקבה בקו קולצביה. התחנה ממוקמת ברובע טגנסקי וקרויה על שם כיכר טגנסקאיה (אנ'). תחנת טגנסקאיה נפתחה ב-1 בינואר 1950, והיא נחשבת לאתר מורשת של רוסיה. כשנפתחה, התחנה הייתה התחנת רכבת תחתית הכי נמוכה במטרו של מוסקבה, והיא שמרה על שיא זה עד 1958 (עומק התחנה 53 מטרים מתחת לפני הקרקע). ב-1 במאי 1958 נפתחה תחנת ודנ"ח ששוכנת בעומק של 53.5 מטר התחנה מקושרת במעבר עם תחנה בשם זהה (אנ') בקו טגנסקו-קרסנופרסננסקאיה. לובי התחנה לובי ביניים מדיה וקבצים בנושא תחנת טגנסקאיה בוויקישיתוף https://um.mos.ru/houses/stantsiya-metro-taganskaya-koltsevaya/ ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
פסגת איוורסן

פסגת איוורסן (באנגלית: Iversen Peak) היא פסגה ברכס אוהיו, בהרי הורליק, בארץ מרי בירד שבאנטארקטיקה. הפסגה ממוקמת 4.8 קילומטרים מזרחית - צפון-מזרחית מפסגת אורבאנאק, שבקצה הצפון מזרחי של רכס אוהיו. גובהה של פסגת איוורסן 1,897 מטרים מעל פני הים; פסגת איוורסן היא הפסגה ה-1,945 בגובהה באנטארקטיקה. הפסגה נסקרה לראשונה על ידי משלחת חציית הרי הורליק (Horlick Mountains Traverse party) מטעם התוכנית האנטארקטית של ארצות הברית בדצמבר 1958 (בקיץ האנטארקטי). שמה של הפסגה ניתן לה על ידי הוועדה המייעצת לשמות אנטארקטיים. הפסגה נקראת על שמו של פרד איוורסן (Frede Iversen), פיזיקאי חוקר יונוספרה, בתחנת בירד בשנת 1960. • Faure, Gunter & Mensing, Teresa. (2011), Horlick Mountains; doi:10.1007/978-90-481-9390-5_7 • Gunter Faure, Teresa M. Mensing, The Transantarctic Mountains: Rocks, Ice, Meteorites and Water, P 201, 216 פסגת איוורסן באתר הסקר הגאולוגי של ארצות הברית פסגת איוורסן באתר הגאזט האנטארקטי של ממשלת אוסטרליה פסגת איוורסן באתר הגאזט האנטארקטי המשווה SCAR של ממשלת אוסטרליה תצלום לוויין של אזור פסגת איוורסן מזג אוויר נוכחי עדכני בפסגת איוורסן (לרבות זמני שקיעת/זריחת שמש/ירח עדכניים) תחזית מזג אוויר עדכנית ארוכת טווח עבור פסגת איוורסן נתוני מזג אוויר היסטוריים עבור פסגת איוורסן סטטיסטיקות מזג אוויר עבור פסגת איוורסן גאזט השמות האנטארקטיים הרשמי של ארצות הברית מידע גאוגרפי והיסטורי הרי אנטארקטיקה לפי גובהם מידע על גובה ההר
אברהם מרדכי וינשטוק

אברהם מרדכי (מוטי) וינשטוק (נולד בט"ו בשבט ה'תשמ"ד, 19 בינואר 1984) הוא איש תקשורת וסופר חרדי. משמש כעורך בעיתון בקהילה. נולד בירושלים ליאיר וינשטוק למשפחה ותיקה מחסידות לעלוב, (סבו, הרב שלמה מנחם וינשטוק, היה נכדו של רבי דוד צבי שלמה בידרמן מלעלוב) ולזהבה לבית קלירס, נכדתו של הרב אשר פריינד, סבתו היא המשוררת שפרה וינשטוק אשכול. וינשטוק הוא בוגר ישיבת מיר. וינשטוק עבד במכון המאור בין השנים 2003 ועד 2009 בכתיבת ועריכת פירוש 'ושננתם' על התלמוד בבלי. עם הקמת עיתון המבשר בשנת 2009 הצטרף וינשטוק אל העיתון כחבר מערכת המוסף התורני. בשנת 2013 עבר וינשטוק אל עיתון בקהילה והחל לערוך את המוסף התורני 'תבונות' שיצא לאור במשך 3 שנים. בנובמבר 2016 החל וינשטוק לערוך את המגזין בעיתון בקהילה, לצד טורים וכתבות שהוא מפרסם שם בקביעות. במסגרת הכתיבה בבקהילה הוא עוסק בעיקר בנושאים היסטוריים לצד סיפורי פרוזה. לצד הכתיבה העיתונאית, הוא עוסק בעריכה תורנית ובין השאר ערך את הספרים 'פניני מהרא"ל צינץ' על ספר התהילים, ואת הספר 'רב פעלים' על הרב נתן צבי קניג ראש כולל ברסלב בבני ברק. וינשטוק נשוי ואב לשבעה ילדים. מתגורר בבית שמש. עורך המגזין שהמילים “אני הבן של…” פתחו לו כבר הרבה שערים באתר חרדים 10 אברהם מרדכי וינשטוק, ברשת החברתית אקס (טוויטר) שיעורי הרב אברהם מרדכי וינשטוק באתר "קול הלשון"
שערי הברזל II

שערי הברזל II (ברומנית: Porțile de Fier II ובסרבית: Хидроелектрана Ђердап II) – תחנת כוח הידרואלקטרית על נהר הדנובה בגבול שבין רומניה ובין סרביה (בעבר יוגוסלביה) בעלת יכולת מובנית לייצר 500 מגה-ואט חשמל. התחנה היא בבעלות משותפת רומנית-סרבית, והחשמל מחולק בצורה שווה בין שתי המדינות. מאגר המים, שנוצר אחרי הקמת סכר בגובה 34 מטרים, מכיל 600,000,000 מטרים מעוקבים מים ושטחו 5.200 הקטרים. שערי הברזל II נבנתה לאחר השלמת שערי הברזל I, במורד הדנובה, במרחק של כ-80 קילומטרים. מדיה וקבצים בנושא שערי הברזל II בוויקישיתוף Secretele barajului Porţile de Fier: cum a fost domolită forţa vijelioasă a Dunării (ברומנית)
קווינסי דובי

קווינסי דובי (באנגלית: Quincy Douby; נולד ב-16 במאי 1984) הוא כדורסלן אמריקאי המשחק בעמדות הקלע והסנטר. קווינסי דובי גדל בקוני איילנד. הוא התחיל לשחק כדורסל עוד בהיותו בבית הספר. באחד המשחקים הוא קלע 63 נקודות, שיא בית הספר עד היום. לאחר סיום בית הספר הוא למד באוניברסיטת ראטגרס והוביל את קבוצתו לניצחון בחצי גמר הליגה עם 35 נקודות. הוא המשיך לשחק בקבוצתו עד לשנת 2006. בדראפט 2006 קווינסי דובי נבחר על ידי סקרמנטו קינגס ושיחק בקבוצה במשך שלוש עונות. באביב 2009 הוא חתם לחודש בטורונטו רפטורס, אך חוזה לא חודש. קווינסי דובי חתם בדרושפאקה וסיים עונת 2009/2010 כשיאן הנקודות של הליגה הטורקית בכדורסל עם ממוצע של 23.6 נקודות למשחק. בשנת 2010 קווינסי דובי עבר לליגה הסינית בכדורסל. בינואר 2013 הוא קלע במשחק הליגה 75 נקודות (באותו משחק חברו לקבוצה צ'ארלס גיינס קלע 45 נקודות) וקבע שיא של הליגה. למרות ההצלחה, דובי עבר לשחק בלבנון ועם קבוצתו החדשה הגיע לחצי גמר של גביע אלופות אסיה. בהמשך הקריירה דובי המשיך להחליף קבוצות בתדירות גבוהה ושיחק בטורקיה, ארצות הברית ולבנון. בשנת 2017 קבוצתו הלבנונים זכתה בגביע אלופות אסיה. במהלך הקריירה הוא זכה במספר תוארים אישיים: נבחר לחמישית תחרות גביע אלופות אסיה (2017) שחקן מצטיין של משחק אול-סטאר של הליגה הסינית (2011) נבחר לחמישית אול-סטאר של הליגה הסינית (2011, 2013) קלע מצטיין של הליגה הטורקית (2010) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA
Congratulations (שיר של פוסט מאלון)

Congratulations הוא שיר של הראפר והזמר האמריקאי פוסט מאלון, בהשתתפות הראפר האמריקאי קוואבו, משלישיית ההיפ הופ מיגוס. השיר יצא לאור ב-4 בנובמבר 2016, כסינגל השיווקי הראשון מתוך אלבום הבכורה של פוסט מאלון, Stoney. לאחר מכן, יצא לאור ב-31 בינואר 2017, כסינגל הרשמי החמישי מתוך האלבום, על ידי חברת התקליטים ריפבליק רקורדס. הוא הופק על ידי מטרו בומין, פרנק דוקס ולואי בל. הרצועה הגיעה בשיאה למקום השמיני במצעד הבילבורד הוט 100, והפך לשיר של פוסט מאלון שהגיע למיקום הגבוה ביותר במצעד באותו זמן. הסינגל זכה בתואר היהלום בארצות הברית מטעם איגוד תעשיית ההקלטות האמריקאי ולווידאו קליפ הנלווה לו למעלה ממיליארד צפיות ביוטיוב בכל העולם. המפיקים פרנק דוקס, מטרו בומין ולואי בל החלו לעבוד עם פוסט מאלון על רצועות לאלבום הבכורה שלו לאחר הצלחת הסינגל "White Iverson". בתהליך הכתיבה, הם ציפו לאולימפיאדת הקיץ 2016 וקיבלו השראה ליצור שיר ניצחון. בשלב מסוים במהלך המפגש, מנהלו של מאלון, דרו לונדון, צעק 'Congratulations', מה שהיווה השראה לפזמון השיר. פוסט מאלון הציג לראשונה את השיר בעת הופעתו באוסטין שבטקסס בספטמבר 2016, חודשיים לפני צאתו הרשמית. ב-16 ביוני 2017 יצא לאור הרמיקס הרשמי של השיר בהשתתפות הראפר האמריקאי פיוצ'ר. השיר הולחן בסולם פה דיאז מז'ור, עם מפעם של 110 פעימות לדקה. הווידאו קליפ הנלווה לשיר פורסם ב-23 בינואר 2017 בערוץ ה-Vevo של פוסט מאלון ביוטיוב. את הקליפ ביים ג'יימס דפינה. בקליפ הופעות קמע, של מורדה ביטס, מטרו בומין, פרנק דוקס וחברי מיגוס. נכון ליוני 2021, הקליפ נצפה למעלה מ-1.3 מיליארד פעמים. השיר הגיע בשיאו למקום השמיני במצעד הבילבורד הוט 100, והפך לשיר השני של מאלון ב-20 הראשונים במצעד, לאחר סינגל הבכורה שלו, "White Iverson", והשיר הראשון בעשירייה הפותחת, ובילה סך הכל 50 שבועות במצעד. הסינגל זכה בתואר היהלום מאיגוד תעשיית ההקלטות האמריקאי, על יחידות משולבות של מכירות והזרמת מדיה של למעלה מ-10 מיליון בארצות הברית. מידע על היצירה "Congratulations" באתר מיוזיק בריינז גרסאות נוספות ל"Congratulations" באתר SecondHandSongs יצא כסינגל שיווקי. Rolli, Bryan (27 בספטמבר 2017). "Post Malone's Best Covers: Watch the Six Best". Billboard. נבדק ב-20 באוקטובר 2017. {{cite web}}: (עזרה) "Post Malone and Quavo connect on "Congratulations". Complex. נבדק ב-10 בנובמבר 2016. {{cite web}}: (עזרה) "Available for Airplay". FMQB. אורכב מ-המקור ב-24 בינואר 2017. נבדק ב-24 בינואר 2017. {{cite web}}: (עזרה) In conversation with Frank Dukes (video) (בCanadian English). Red Bull Music Academy. 18 בדצמבר 2019. 40:58-45:00 minutes in. {{cite AV media}}: (עזרה) "Post Malone Performs New Quavo Collaboration, "Congratulations," In Austin". נבדק ב-18 בינואר 2017. {{cite web}}: (עזרה) Post, Austin, Marijan Srsa "Congratulations" Sheet Music (Piano Solo) in F# Major - Download & Print, Musicnotes.com "Post Malone Feat. Quavo "Congratulations" Video". נבדק ב-23 בינואר 2017. {{cite web}}: (עזרה) "Post Malone - Congratulations ft. Quavo". נבדק ב-23 בינואר 2017. {{cite web}}: (עזרה) "Post Malone - Congratulations ft. Quavo". PostMaloneVEVO. 23 בינואר 2017. נבדק ב-2 ביוני 2017 – via YouTube. {{cite web}}: (עזרה)
תחנת קורסקאיה (קו קולצביה)

תחנת קורסקאיה (ברוסית: Курская) היא תחנת הרכבת התחתית של מוסקבה בקו קולצביה. התחנה ממוקמת ברובע בסמאני וקרויה על שם תחנת הרכבת קורסקי (אנ'). תחנת קורסקאיה נפתחה ב-1 בינואר 1950, והיא ממוקמת מתחת לכיכר קורסקוגו ווקזלה. התחנה מקושרת במעבר עם תחנה בשם זהה בקו ארבטסקו פוקרובסקאיה, ותחנת צ'קלובסקאיה של קו ליובלינסקו-דמיטרובסקאיה. לובי צפוני מדיה וקבצים בנושא תחנת קורסקאיה בוויקישיתוף https://101hotels.com/recreation/russia/moskva/infrastructure/metro/kurskaya ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.